জামিন পেলেন নওশাদ সিদ্দিকী

ওয়েবডেস্ক- জামিন পেলেন নওশাদ সিদ্দিকী (Naushad Siddiqui) । বৃহস্পতিবার আইএসএফ (ISF) নেতাকে গ্রেফতার করা হয়। মোট ৯৪ জনকে গ্রেফতার করা হয়েছিল , দুটি থানায় মামলা হয়েছিল। বৌবাজার থানায় (Boubazar police station) মামলায় ১০ জনের জামিন। হেয়ার স্ট্রিট থানার (Hare Street Police Station) মামলায় ৮৪ জনের জামিন (Bail)। দুটি থানায় মামলাতেই ৫০০ টাকার ব্যক্তিগত বন্ডে জামিন সরকারি আইনজীবির তরফে জামিনের বিরোধিতা করা হয়।

বৃহস্পতিবার তাঁদের ব্যাঙ্কশাল আদালতে (Bankshall Court) তোলা হয়। আদালতের বাইরে প্রচুর আইএসএফ সমর্থক জমায়েত হয়। নওশাদের মুক্তির দাবিতে স্লোগান দিতে থাকে তারা। ভাঙড়েও টায়ার জ্বালিয়ে বিক্ষোভ প্রতিবাদ দেখানো হয়।

বৃহস্পতিবার নওশাদকে আদালতে পেশ করা হয়। ব্যাঙ্কশাল আদালতের বিচারক নওশাদ সহ সকলের জামিন মঞ্জু করেন। বুধবার গ্রেফতার হওয়ার পর জোড়াসাঁকো থানাতেই ছিলেন নওশাদ। আইএসএফের অন্যান্য কর্মীরা সেন্ট্রাল ডিভিশনের বিভিন্ন থানাতেই রাত কাটান। পুলিশের কাজে বাধাদান, সরকারি সম্পত্তি নষ্ট করা ও রাস্তা আটকানোর অভিযোগে নওশাদ সহ বাকিদের গ্রেফতার করা হয়।

বুধবার নতুন ওয়াকফ সংশোধনী আইনের বিরুদ্ধে ধর্মতলায় বিক্ষোভ দেখান নওশাদ সহ আইএসএফের সমর্থকেরা। চূড়ান্ত বিশৃঙ্খলা তৈরি হয়। পরে ভাঙড়ের বিধায়ককে গ্রেফতার করা হয় ৷ নওশাদের দাবি, পুলিশ তার বুকে ঘুঁসি মেরেছে। এদিকে তৃণমূলের কুণাল ঘোষ বলেন, যে পারছে সেই পুলিশের নামে অভিযোগ দিচ্ছে। এমনই অভিযোগ করছে, খালি সিসি ক্যামেরায় কিছু ধরা পড়ছে না।